Υπόθεση δηλητηρίασης του Σεργκέι και της Γιούλια Σκριπάλ

Η **δηλητηρίαση του Σεργκέι και της Γιούλια Σκριπάλ**, γνωστή και ως **δηλητηριάσεις του Σόλσμπερι**, ήταν μια αποτυχημένη απόπειρα δολοφονίας για να δηλητηριαστεί ο Σεργκέι Σκριπάλ, πρώην Ρώσος στρατιωτικός και διπλός πράκτορας των βρετανικών υπηρεσιών πληροφοριών στην πόλη Σόλσμπερι της Αγγλίας στις 4 Μαρτίου 2018.   Ο Σεργκέι και η κόρη του, Γιούλια Σκριπάλ, δηλητηριάστηκαν από το νευροδραστικό παράγοντα Νοβιτσόκ. Και οι δύο πέρασαν αρκετές εβδομάδες στο νοσοκομείο σε κρίσιμη κατάσταση, πριν πάρουν εξιτήριο. Ένας αστυνομικός, ο Νικ Μπέιλι, μεταφέρθηκε επίσης στην εντατική αφού παρευρέθηκε στο περιστατικό, και αργότερα πήρε και αυτός εξιτήριο.    

Η βρετανική κυβέρνηση κατηγόρησε τη Ρωσία για την απόπειρα δολοφονίας και ανακοίνωσε μια σειρά μέτρων κατά της Ρωσίας, συμπεριλαμβανομένης της απέλασης διπλωματών. Η επίσημη αντίδραση του Ηνωμένου Βασιλείου για το περιστατικό υποστηρίχθηκε από άλλες 28 χώρες που αντέδρασαν παρόμοια. Συνολικά, ένας άνευ προηγουμένου αριθμός 153 Ρώσων διπλωμάτων εκδιώχθηκαν μέχρι τα τέλη Μαρτίου 2018.  Η Ρωσία αρνήθηκε τις κατηγορίες και απέλασε ξένους διπλωμάτες ως αντίποινα για την απέλαση των δικών της διπλωματών και κατηγόρησε τη Βρετανία για τη δηλητηρίαση των Σκριπάλ. 

Στις 30 Ιουνίου 2018, υπήρξε παρόμοια δηλητηρίαση δύο Βρετανών υπηκόων στο Άμσμουρι, 11 χιλιομέτρα βόρεια του Σόλμπουρι, όπου εμπλέκεται ο ίδιος νευροδραστικός παράγοντας Νοβιτσόκ.   Ο Τσάρλι Ρόουλι βρήκε ένα μπουκάλι άρωμα, το οποίο αργότερα ανακαλύφθηκε ότι περιείχε το Νοβιτσόκ, σε έναν κάδο απορριμμάτων κάπου στο Σόλμπουρι και το έδωσε στην Ντάουν Στάρτζες που το ψέκασε στον καρπό της.   Η Στέρτζες αρρώστησε μέσα σε 15 λεπτά και πέθανε στις 8 Ιουλίου, αλλά ο Ρόουλι, ο οποίος ήρθε επίσης σε επαφή με το δηλητήριο, επέζησε.  Η βρετανική αστυνομία πιστεύει ότι αυτό το περιστατικό δεν ήταν στοχευμένη επίθεση, αλλά αποτέλεσμα του τρόπου με τον οποίο απορρίφθηκε το νευροδραστικό Νοβιτσόκ μετά τη δηλητηρίαση στο Σόλσμπερι.  Άμεσα ξεκίνησε δημόσια έρευνα για τις συνθήκες θανάτου της Στέρτζες.  Στις 5 Σεπτεμβρίου 2018, οι βρετανικές αρχές αναγνώρισαν δύο Ρώσους υπηκόους, οι οποίοι χρησιμοποιούσαν τα ονόματα Αλεξάντερ Πέτρωφ και Ρουσλάν Μποσίροφ, ως ύποπτους για τη δηλητηρίαση των Σκριπάλ, και ισχυρίστηκαν ότι ήταν ενεργοί αξιωματικοί των ρωσικών στρατιωτικών πληροφοριών.  Αργότερα, ο ερευνητικός ιστότοπος Bellingcat δήλωσε ότι είχε αναγνωρίσει θετικά τον Ρουσλάν Μποσίροφ ως τον εξαιρετικά παρασημοφορημένο συνταγματάρχη της GRU Ανατόλι Τσεπίγκα,  και τον Αλεξάντερ Πέτρωφ ως τον Αλεξάντερ Μίσκιν, επίσης της ίδιας υπηρεσίας,   και ότι ένας τρίτος αξιωματικός της GRU που ήταν παρόν στο Ηνωμένο Βασίλειο εκείνη την εποχή αναγνωρίστηκε ως Ντένις Σεργκέεφ,   που πιστεύεται ότι κατείχε τον βαθμό του υποστράτηγου στην GRU. Το μοτίβο των επικοινωνιών του ενώ βρισκόταν στο Ηνωμένο Βασίλειο δείχνει ότι είχε επαφές με ανώτερους αξιωματικούς στη Μόσχα. 

Η απόπειρα δολοφονίας και οι επακόλουθες αποκαλύψεις πρακτόρων θεωρήθηκαν ντροπή για τον Πούτιν και για τη ρωσική κατασκοπευτική οργάνωση.  Φέρεται ότι οργανώθηκε από την μυστική Μονάδα 29155 της GRU υπό τη διοίκηση του υποστράτηγου Αντρέι Β. Αβεριάνοφ.  Στις 27 Νοεμβρίου 2019, ο Οργανισμός για την Απαγόρευση των Χημικών Όπλων (OPCW) πρόσθεσε το Νοβιτσόκ, το νευροδρασικό παράγοντα της σοβιετικής εποχής που χρησιμοποιήθηκε στην επίθεση, στον κατάλογό του με τις απαγορευμένες ουσίες. 

## Χρονολογία γεγονότων
340px|thumb|Αστυνομικοί φρουρούν το εστιατόριο Zizzi στο Σόλσμπερι μετά τις δηλητηριάσεις.
Στις 14:40 τοπική ώρα Αγγλίας στις 3 Μαρτίου 2018, η Γιούλια Σκριπάλ, η 33χρονη κόρη του Σεργκέι Σκριπάλ, ενός 66χρονου κάτοικου του Σόλσμπερι, αφιχθεί στο αεροδρόμιο Χίθροου από το Διεθνές Αεροδρόμιο Σερεμέτιεβο στη Μόσχα της Ρωσίας. 

Στις 14:20 της 4ης Μαρτίου οι Σκριπάλ δείπνησαν στο εστιατόριο Zizzi στην Καστλ Στριτ, αναχωρώντας στις 15:35. Λίγα λεπτά μετά στις 16:15 μια κλήση στις υπηρεσίες έκτακτης ανάγκης ανέφερε ότι ένας άνδρας και μια γυναίκα, που αργότερα αναγνωρίστηκαν ως Σεργκέι και Γιούλια, βρέθηκαν αναίσθητοι σε ένα δημόσιο παγκάκι στο κέντρο του Σόλσμπερι από τον διερχόμενο Διευθυντή Νοσηλευτικής του Βρετανικού Στρατού και την κόρη του. Ένας αυτόπτης μάρτυρας είδε τη γυναίκα να βγάζει αφρούς από το στόμα με τα μάτια της ορθάνοιχτα αλλά εντελώς λευκά.   Στις 17:10, μεταφέρθηκαν χωριστά στο Περιφερειακό Νοσοκομείο του Σόλσμπερι με ασθενοφόρο.

Οι υγειονομικές αρχές έλεγξαν 21 μέλη των υπηρεσιών έκτακτης ανάγκης και το κοινό για πιθανά συμπτώματα.Δύο αστυνομικοί υποβλήθηκαν σε θεραπεία για μικρά συμπτώματα, που λέγεται ότι είχαν φαγούρα στα μάτια, ενώ ο ένας, ο ντετέκτιβ Νικ Μπέιλι, ο οποίος είχε σταλεί στο σπίτι του Σκριπάλ, ήταν σε σοβαρή κατάσταση. Στις 22 Μαρτίου, ο Μπέιλι πήρε εξιτήριο από το νοσοκομείο. Σε δήλωσή του είπε ότι «η κανονική ζωή για μένα μάλλον δεν θα είναι ποτέ η ίδια» και ευχαρίστησε το προσωπικό του νοσοκομείου.

Στις 26 Μαρτίου, ο Σκριπάλ και η κόρη του αναφέρθηκαν ότι εξακολουθούσαν να είναι σε κρίσιμη κατάσταση. Στις 29 Μαρτίου ανακοινώθηκε ότι η κατάσταση της Γιούλια βελτιώνονταν.  Μετά από τρεις εβδομάδες σε κρίσιμη κατάσταση, η Γιούλια ανέκτησε τις αισθήσεις της και μπόρεσε να μιλήσει. Ο Σεργκέι Σκριπάλ ήταν επίσης σε κρίσιμη κατάσταση μέχρι που ανέκτησε τις αισθήσεις του ένα μήνα μετά την επίθεση. Στις 5 Απριλίου, οι γιατροί ανέφεραν ότι ο Σεργκέι δεν ήταν πλέον σε σοβαρή κατάσταση και ότι ανταποκρινόταν θετικά στη θεραπεία.  Στις 9 Απριλίου, η Γιούλια πήρε εξιτήριο από το νοσοκομείο και μεταφέρθηκε σε ασφαλή τοποθεσία. Στις 18 Μαΐου, ο Σεργκέι Σκριπάλ πήρε επίσης εξιτήριο από το νοσοκομείο.

Στις 23 Μαΐου, μια χειρόγραφη επιστολή και μια βινεοσκοπημενη δήλωση της Γιούλια κυκλοφόρησαν στο πρακτορείο ειδήσεων Reuters για πρώτη φορά μετά τη δηλητηρίαση. Η ίδια δήλωσε τυχερή που έμεινε ζωντανή μετά τη δηλητηρίαση και ευχαρίστησε το προσωπικό του νοσοκομείου του Σόλσμπερι. Περιέγραψε τη θεραπεία της ως αργή, δύσκολη και εξαιρετικά επώδυνη και ανέφερε μια ουλή στον λαιμό της, προφανώς από τραχειοτομή. Εξέφρασε την ελπίδα ότι κάποια μέρα θα επέστρεφε στη Ρωσία. Ευχαρίστησε τη ρωσική πρεσβεία για την προσφορά της βοήθειας, αλλά είπε ότι αυτή και ο πατέρας της «δεν ήταν έτοιμοι να την δεχθούν». Στις 5 Απριλίου, οι βρετανικές αρχές δήλωσαν ότι μέσα στο σπίτι του Σκριπάλ, το οποίο είχε σφραγιστεί από την αστυνομία, δύο ζωα βρέθηκαν νεκρά από κτηνίατρους, όταν τους επέτρεψαν να εισέλθουν, μαζί με μια γάτα σε ταλαιπωρημένη κατάσταση.

Στις 22 Νοεμβρίου κυκλοφόρησε η πρώτη συνέντευξη με τον ντετέκτιβ Νικ Μπέιλι, στην οποία ανέφερε ότι είχε δηλητηριαστεί, παρά το γεγονός ότι επιθεώρησε το σπίτι των Σκριπάλ φορώντας ειδική στολή. Εκτός από τη δηλητηρίαση, ο Μπέιλι και η οικογένειά του είχαν απομακρυνθεί από το σπίτι τους και όλα τα υπάρχοντά τους, λόγω της μόλυνσης. Οι ερευνητές είπαν ότι το μπουκάλι αρώματος που περιείχε το Νοβιτσόκ, το οποίο βρέθηκε αργότερα σε έναν κάδο, περιείχε αρκετό ύγρο για να σκοτώσει ενδεχομένως χιλιάδες ανθρώπους.

Στις αρχές του 2019, οι εργολάβοι κατασκεύασαν μια σκαλωσιά «με σφραγισμένο πλαίσιο» πάνω από το σπίτι και το γκαράζ του σπιτιού του Σκριπάλ. Στη συνέχεια, μια στρατιωτική ομάδα αποσυναρμολόγησε και αφαίρεσε τις στέγες και στα δύο κτίρια κατά τη διάρκεια δύο εβδομάδων. Τον καθαρισμό και την απολύμανση ακολούθησε ανακατασκευή σε διάστημα τεσσάρων μηνών.Στις 22 Φεβρουαρίου 2019, κυβερνητικοί αξιωματούχοι ανακοίνωσαν ότι η τελευταία από τις 12 περιοχές που είχαν υποβληθεί σε έντονο και επικίνδυνο καθαρισμό –το σπίτι του Σκριπάλ– είχε κριθεί ασφαλές.

Τον Μάιο του 2019, ο Σεργκέι Σκριπάλ έκανε ένα τηλεφώνημα και άφησε ένα φωνητικό μήνυμα στην ανιψιά του Βικτόρια που ζει στη Ρωσία. Αυτή ήταν η πρώτη φορά μετά τη δηλητηρίαση που η φωνή του είχε ακουστεί δημόσια. Τον Αύγουστο του 2019 επιβεβαιώθηκε ότι και ένας δεύτερος αστυνομικός είχε δηλητηριαστεί κατά τη διάρκεια της έρευνας, αλλά μόνο σε ίχνη.

## Έρευνες
Η πρώτη δημόσια απάντηση για τη δηλητηρίαση ήρθε στις 6 Μαρτίου. Συμφωνήθηκε στο πλαίσιο του δικτύου Αντιτρομοκρατικής Αστυνόμευσης ότι η Αντιτρομοκρατική Διοίκηση που εδρεύει στη Μητροπολιτική Αστυνομία θα αναλάβει την έρευνα από την αστυνομία του Γουίλσαιρ. Ο Βοηθός Επίτροπος Μαρκ Ρόουλι, επικεφαλής της Αντιτρομοκρατικής Αστυνόμευσης, ζήτησε μάρτυρες στο περιστατικό μετά από μια συνεδρίαση της COBRA υπό την προεδρία της υπουργού Εσωτερικών Άμπερ Ρουντ.

Δείγματα του νευρικού παράγοντα που χρησιμοποιήθηκε στην επίθεση βρέθηκαν θετικά στο Εργαστήριο Επιστήμης και Τεχνολογίας Άμυνας στο Πόρτον Ντάουν για έναν «πολύ σπάνιο» νευροδραστικό παράγοντα, σύμφωνα με τον Υπουργό Εσωτερικών του Ηνωμένου Βασιλείου.

180 στρατιωτικοί εμπειρογνώμονες στην άμυνα και την απολύμανση χημικού πολέμου, καθώς και 18 οχήματα, αναπτύχθηκαν στις 9 Μαρτίου για να βοηθήσουν τη Μητροπολιτική Αστυνομία να απομακρύνει οχήματα και αντικείμενα από το σημείο και να αναζητήσει περαιτέρω ίχνη του νευρικού παράγοντα. Το προσωπικό προερχόταν κυρίως από τον Στρατό, συμπεριλαμβανομένων εκπαιδευτών από το Κέντρο Άμυνας ΧΒΡΠ και την Ομάδα Εξουδετέρωσης και Έρευνας Εκρηκτικών Μηχανισμών, καθώς και από τους Βασιλικούς Πεζοναύτες και τη Βασιλική Αεροπορία. 

Αρκετές μέρες αργότερα, στις 12 Μαρτίου, η πρωθυπουργός Τερέζα Μέι δήλωσε ότι η χημική ουσία είχε αναγνωριστεί ως μια από την οικογένεια νευροδραστικών παραγόντων Νοβιτσόκ, που πιστεύεται ότι αναπτύχθηκε τη δεκαετία του 1980 από τη Σοβιετική Ένωση.Σύμφωνα με τον Ρώσο πρεσβευτή στο Ηνωμένο Βασίλειο, Αλεξάντερ Γιακοβλένκο, οι βρετανικές αρχές αναγνώρισαν τον παραγόντα ως A-234,   που προέρχεται από μια παλαιότερη έκδοση γνωστή ως A-232.

Μέχρι τις 14 Μαρτίου, η έρευνα επικεντρώθηκε στο σπίτι και το αυτοκίνητο του Σκριπάλ, ένα παγκάκι όπου οι δυο τους έπεσαν αναίσθητοι, ένα εστιατόριο στο οποίο δειπνούσαν και μια παμπ όπου έπιναν ποτά. Ένα όχημα ανάκτησης αφαιρέθηκε από τον στρατό από το Τζίλιγχαμ στο Ντόρσετ στις 14 Μαρτίου, σε σχέση με τη δηλητηρίαση.

Στη συνέχεια, υπήρξαν εικασίες στα βρετανικά μέσα ενημέρωσης ότι το Νοβιτσόκ είχε φυτευτεί σε ένα από τα προσωπικά αντικείμενα στη βαλίτσα της Γιούλια Σκριπάλ πριν φύγει από τη Μόσχα για το Λονδίνο, και στα ΜΜΕ των ΗΠΑ ότι είχε τοποθετηθεί στο αυτοκίνητό τους.

Ο Γενικός Διευθυντής του Οργανισμού για την Απαγόρευση των Χημικών Όπλων (OPCW), δήλωσε στις 20 Μαρτίου ότι θα χρειαστούν *άλλες δύο έως τρεις εβδομάδες για να οριστικοποιηθεί η ανάλυση* των δειγμάτων που ελήφθησαν από τη δηλητηρίαση του Σκριπάλ. Στις 22 Μαρτίου, οι δικαστικές αρχές έδωσαν άδεια για τη λήψη νέων δειγμάτων αίματος από τη Γιούλια και τον Σεργκέι Σκριπάλ για χρήση από τον ΟΑΧΟ.   

Μέχρι τις 28 Μαρτίου, η αστυνομική έρευνα κατέληξε στο συμπέρασμα ότι οι Σκριπάλ δηλητηριάστηκαν στο σπίτι του Σεργκέι, με τη μεγαλύτερη συγκέντρωση να βρίσκεται στο χερούλι της εξώπορτας του. Στις 12 Απριλίου, ο ΟΑΧΟ επιβεβαίωσε την ανάλυση του Ηνωμένου Βασιλείου για τον τύπο του νευροδραστικού παράγοντα και ανέφερε ότι ήταν «υψηλής καθαρότητας», δηλώνοντας ότι «το όνομα και η δομή της ταυτοποιημένης τοξικής χημικής ουσίας περιέχονται στην πλήρη διαβαθμισμένη έκθεση της Γραμματείας, διαθέσιμη στα Κράτη Μέλη».

Μια αποχαρακτηρισμένη επιστολή του συμβούλου εθνικής ασφάλειας του Ηνωμένου Βασιλείου, Σερ Μαρκ Σέντγουιλ, προς τον Γενικό Γραμματέα του ΝΑΤΟ, Γενς Στόλτενμπεργκ, ανέφερε ότι οι ρωσικές στρατιωτικές πληροφορίες παραβίασαν τον λογαριασμό email της Γιούλια Σκριπάλ τουλάχιστον από το 2013 και δοκίμασαν μεθόδους για τη διανομή νευροδραστικών παραγόντων, συμπεριλαμβανομένων των χειρολαβών των θυρών.

Το Τμήμα Περιβάλλοντος επιβεβαίωσε ότι ο νευροδραστικός παράγοντας παραδόθηκε «σε υγρή μορφή». Ανεφέρε ότι οκτώ τοποθεσίες απαιτούν απολύμανση, η οποία θα διαρκέσει αρκετούς μήνες για να ολοκληρωθεί και θα κοστίσει εκατομμύρια λίρες. Το BBC ανέφερε ότι οι ειδικοί είπαν ότι ο νευροδραστικός παράγοντας δεν εξατμίζεται ούτε εξαφανίζεται με την πάροδο του χρόνου. Απαιτείται έντονος καθαρισμός με καυστικά χημικά για να απαλλαγούν από αυτό. Η επιβίωση των Σκριπάλ πιθανότατα οφειλόταν στις καιρικές συνθήκες – καθώς υπήρχε βαριά ομίχλη και υψηλή υγρασία, και σύμφωνα με άλλους επιστήμονες, η υγρασία εξασθενεί την ισχύ αυτού του τύπου τοξίνης.

Στις 22 Απριλίου 2018, αναφέρθηκε ότι η βρετανική αντιτρομοκρατική αστυνομία είχε εντοπίσει έναν ύποπτο για τη δηλητηρίαση των Σκριπάλ: έναν πρώην αξιωματικό της Ομοσπονδιακής Υπηρεσίας Ασφαλείας (FSB) που έδρασε με πολλές κωδικές ονομασίες. Σύμφωνα με τους ερευνητές, ηγήθηκε μιας ομάδας έξι Ρώσων πρακτόρων που οργάνωσαν την επίθεση με χημικά όπλα. Ο Σέντγουιλ ανέφερε την 1η Μαΐου 2018 ωστόσο ότι οι υπηρεσίες πληροφοριών και αστυνομίας του Ηνωμένου Βασιλείου δεν κατάφεραν να ταυτοποιήσουν το άτομο ή τα άτομα που πραγματοποίησαν την επίθεση.

Στις 19 Ιουλίου, η Ένωση Τύπου ανέφερε ότι η αστυνομία πίστευε ότι είχε αναγνωρίσει πολλούς Ρώσους ως ύποπτους δράστες της επίθεσης. Είχαν εντοπιστεί μέσω κλειστού κυκλώματος τηλεόρασης και διασταυρώθηκαν με δεδομένα εισόδου στα σύνορα.

Στις 6 Αυγούστου 2018, αναφέρθηκε ότι η βρετανική κυβέρνηση «ήταν έτοιμη να υποβάλει αίτημα έκδοσης στη Μόσχα για δύο Ρώσους που ήταν ύποπτοι για την επίθεση με το νευροδραστικό παράγοντα στο Σόλσμπερι». Η Μητροπολιτική Αστυνομία κατάφερε να αναγνωρίσει τους υπόπτους μετά από 5.000 ώρες πλάνα κλειστού κυκλώματος από το Σόλσμπερι και πολλά αεροδρόμια σε όλη τη χώρα.  Η Βρετανίδα πρωθυπουργός Τερέζα Μέι ανακοίνωσε στην Βουλή των Κοινοτήτων την ίδια μέρα ότι οι βρετανικές υπηρεσίες πληροφοριών είχαν ταυτοποιήσει τους δύο υπόπτους ως αξιωματικούς της GU Intelligence Service και ότι η απόπειρα δολοφονίας εγκρίθηκε "σχεδόν σίγουρα" σε ανώτερο επίπεδο της ρωσικής κυβέρνησης.  Η Μέι ανέφερε επίσης ότι η Βρετανία θα πιέσει ώστε η ΕΕ να συμφωνήσει σε νέες κυρώσεις κατά της Ρωσίας.

## Απάντηση του Ηνωμένου Βασιλείου
Μέσα σε λίγες μέρες από την επίθεση, άρχισε να αυξάνεται η πολιτική πίεση στην κυβέρνηση της Τερέζα Μέι για να αναλάβει δράση κατά των δραστών, και οι περισσότεροι πολιτικοί φάνηκαν να πιστεύουν ότι η ρωσική κυβέρνηση βρισκόταν πίσω από την επίθεση. Η κατάσταση ήταν επιπλέον ευαίσθητη για τη Ρωσία καθώς ο Ρώσος πρόεδρος Βλαντιμίρ Πούτιν αντιμετώπιζε τις τέταρτες προεδρικές εκλογές στα μέσα Μαρτίου και η Ρωσία επρόκειτο να φιλοξενήσει τον ποδοσφαιρικό διαγωνισμό του Παγκοσμίου Κυπέλλου FIFA 2018 τον Ιούνιο.  Σε μια επείγουσα ερώτηση του Τομ Τούγκενχατ, του προέδρου της Επιτροπής Εξωτερικών Υποθέσεων της Βουλής των Κοινοτήτων, ο οποίος πρότεινε ότι η Μόσχα διεξήγαγε *μια μορφή ήπιου πολέμου κατά της Δύσης*, ο υπουργός Εξωτερικών Μπόρις Τζόνσον, στις 6 Μαρτίου, δήλωσε ότι η κυβέρνηση θα *ανταποκριθεί κατάλληλα και σθεναρά* εάν διαπιστωθεί ότι το ρωσικό κράτος εμπλέκεται στη δηλητηρίαση των Σκριπάλ. Η υπουργός Εσωτερικών του Ηνωμένου Βασιλείου δήλωσε στις 8 Μαρτίου 2018 ότι η χρήση νευροδραστικού παράγοντα στο έδαφος του Ηνωμένου Βασιλείου ήταν μια *θρασύτατη και απερίσκεπτη πράξη απόπειρας δολοφονίας με τον πιο σκληρό και δημόσιο τρόπο*.

Η πρωθυπουργός Τερέζα Μέι δήλωσε στη Βουλή των Κοινοτήτων στις 12 Μαρτίου:

Η Μέι δήλωσε επίσης ότι η κυβέρνηση του Ηνωμένου Βασιλείου ζήτησε από τη Ρωσία να εξηγήσει ποια από αυτές τις δύο πιθανότητες ήταν μέχρι το τέλος της 13ης Μαρτίου 2018. Ανέφερε επίσης: *Στην εξωδικαστική δολοφονία τρομοκρατών και αντιφρονούντων εκτός Ρωσίας δόθηκε νομική κύρωση από το ρωσικό κοινοβούλιο το 2006. Και φυσικά η Ρωσία χρησιμοποίησε ραδιολογικές ουσίες στη βάρβαρη επίθεσή της στον κ. Λιτβινένκο*. Επιπλέον η κυβέρνηση του Ηνωμένου Βασιλείου θα *εξετάσει λεπτομερώς την απάντηση από το ρωσικό κράτος* και σε περίπτωση που δεν υπάρξει αξιόπιστη απάντηση, η κυβέρνηση *θα συμπεράνει ότι αυτή η ενέργεια ισοδυναμεί με παράνομη χρήση βίας από το ρωσικό κράτος κατά του Ηνωμένου Βασίλειου και θα ακολουθούσαν μέτρα. Τα βρετανικά μέσα ενημέρωσης χαρακτήρισαν τη δήλωση ως *τελεσίγραφο της Τερέζα Μέι στον Πούτιν*. Στις 13 Μαρτίου 2018, η υπουργός Εσωτερικών του Ηνωμένου Βασιλείου Άμπερ Ραντ διέταξε μια έρευνα από την αστυνομία και τις υπηρεσίες ασφαλείας σχετικά με την εικαζόμενη ανάμειξη του ρωσικού κράτους σε 14 προηγούμενους ύποπτους θανάτους Ρώσων εξόριστων και επιχειρηματιών στο Ηνωμένο Βασίλειο. 

Η Μέι αποκάλυψε μια σειρά μέτρων στις 14 Μαρτίου 2018 ως αντίποινα για την επίθεση με δηλητηρίαση, αφού η ρωσική κυβέρνηση αρνήθηκε να ικανοποιήσει το αίτημα του Ηνωμένου Βασιλείου για απολογισμό του περιστατικού. Ένα από τα κύρια μέτρα ήταν η απέλαση 23 Ρώσων διπλωματών, την οποία παρουσίασε ως *ενέργειες για την εξάρθρωση του ρωσικού δικτύου κατασκοπείας στο Ηνωμένο Βασίλειο*, καθώς αυτοί οι διπλωμάτες είχαν αναγνωριστεί από το Ηνωμένο Βασίλειο ως *αδήλωτοι πράκτορες πληροφοριών*. 

Το BBC ανέφερε και άλλες δράσεις, όπως:
*Αύξηση των ελέγχων σε ιδιωτικές πτήσεις, τελωνεία και φορτία.
*Πάγωμα ρωσικών κρατικών περιουσιακών στοιχείων όπου υπάρχουν ενδείξεις ότι μπορεί να χρησιμοποιηθούν για να απειλήσουν τη ζωή ή την περιουσία υπηκόων ή κατοίκων του Ηνωμένου Βασιλείου.
*Σχέδια για την εξέταση νέων νόμων για την ενίσχυση της άμυνας ενάντια στην «εχθρική κρατική δραστηριότητα».
*Υπουργοί και η βρετανική βασιλική οικογένεια να μποϊκοτάρουν το Παγκόσμιο Κύπελλο FIFA 2018 στη Ρωσία
*Αναστολή όλων των διμερών επαφών υψηλού επιπέδου μεταξύ Ηνωμένου Βασιλείου και Ρωσίας.
*Ανάκληση της κρατικής πρόσκλησης προς τον υπουργό Εξωτερικών της Ρωσίας [[Σεργκέι Λαβρόφ]].
*Ένα νέο κέντρο άμυνας χημικών όπλων αξίας 48 εκατομμυρίων λιρών.
*Προσφορά εθελοντικών εμβολιασμών κατά του άνθρακα σε βρετανικά στρατεύματα που κρατούνται σε υψηλή ετοιμότητα, ώστε να είναι έτοιμα να αναπτυχθούν σε περιοχές όπου υπάρχει κίνδυνος αυτού του τύπου επίθεσης. 

Η Μέι είπε ότι ορισμένα μέτρα που σχεδίαζε η κυβέρνηση *δεν θα μπορούσαν να κοινοποιηθούν δημόσια για λόγους εθνικής ασφάλειας*.  Ο [[Τζέρεμι Κόρμπιν]] έθεσε αμφιβολίες στην κοινοβουλευτική του απάντηση στη δήλωση της Μέι σχετικά με την απόδοση ευθύνης για την επίθεση στη Ρωσία πριν από τα αποτελέσματα μιας ανεξάρτητης έρευνας, η οποία προκάλεσε κριτική από ορισμένους βουλευτές, συμπεριλαμβανομένων μελών του δικού του κόμματος. Λίγες μέρες αργότερα, ο Κόρμπιν ήταν ικανοποιημένος ότι τα στοιχεία έδειχναν τη Ρωσία. 
 
Το Συμβούλιο Ασφαλείας των Ηνωμένων Εθνών συγκάλεσε επείγουσα συνεδρίαση στις 14 Μαρτίου 2018 με πρωτοβουλία του Ηνωμένου Βασιλείου για να συζητηθεί το περιστατικό του Σόλσμπερι. 

Σύμφωνα με τον γραμματέα Τύπου της ρωσικής αποστολής, το σχέδιο δήλωσης που παρουσίασε η Ρωσία στη συνεδρίαση του Συμβουλίου Ασφαλείας των Ηνωμένων Εθνών μπλοκαρίστηκε από το Ηνωμένο Βασίλειο.  Το Ηνωμένο Βασίλειο και οι ΗΠΑ κατηγόρησαν τη Ρωσία για το περιστατικό κατά τη διάρκεια της συνάντησης, με το Ηνωμένο Βασίλειο να κατηγορεί τη Ρωσία ότι παραβίασε τις υποχρεώσεις της βάσει της Σύμβασης για τα Χημικά Όπλα. Ξεχωριστά, ο [[Λευκός Οίκος]] υποστήριξε πλήρως το Ηνωμένο Βασίλειο στην απόδοση της επίθεσης στη Ρωσία, καθώς και στα αντίποινα που ελήφθησαν κατά της Ρωσίας. Ο Λευκός Οίκος κατηγόρησε επίσης τη Ρωσία ότι υπονομεύει την ασφάλεια των χωρών σε όλο τον κόσμο.

Το Ηνωμένο Βασίλειο και στη συνέχεια το ΝΑΤΟ ζήτησαν από τη Ρωσία να παράσχει «πλήρη αποκάλυψη» του προγράμματος Νοβιτσόκ στον ΟΑΧΟ. Στις 14 Μαρτίου 2018, η κυβέρνηση δήλωσε ότι θα παρείχε δείγμα της ουσίας που χρησιμοποιήθηκε στον ΟΑΧΟ μόλις επιτραπούν οι νομικές υποχρεώσεις του Ηνωμένου Βασίλειου από την ποινική έρευνα.

Ο Μπόρις Τζόνσον δήλωσε στις 16 Μαρτίου ότι ήταν «συντριπτικά πιθανό» ότι η δηλητηρίαση είχε διαταχθεί απευθείας από τον Ρώσο πρόεδρο Βλαντιμίρ Πούτιν, γεγονός που σηματοδότησε την πρώτη φορά που η βρετανική κυβέρνηση κατηγόρησε τον Πούτιν ότι διέταξε προσωπικά τη δηλητηρίαση.  Σύμφωνα με το Υπουργείο Εξωτερικών του Ηνωμένου Βασίλειου, το ΗΒ απέδωσε την επίθεση στη Ρωσία με βάση την αποφασιστικότητα ότι το χημικό ήταν το Νοβιτσόκ, πρόσθετες πληροφορίες και έλλειψη εναλλακτικών εξηγήσεων από τη Ρωσία. Το Εργαστήριο Επιστήμης και Τεχνολογίας Άμυνας ανακοίνωσε ότι ήταν «απόλυτα βέβαιο» ότι ο παράγοντας που χρησιμοποιήθηκε ήταν το Νοβιτσόκ, αλλά ακόμα δεν γνώριζαν την «ακριβή πηγή» του.

Το Ηνωμένο Βασίλειο είχε πραγματοποιήσει μια ενημέρωση πληροφοριών με τους συμμάχους του, στην οποία ανέφερε ότι η χημική ουσία Νοβιτσόκ που χρησιμοποιήθηκε στη δηλητηρίαση στο Σόλσμπερι παρήχθη σε μια χημική εγκατάσταση στην πόλη Shikhany, στην περιφέρεια Σαράτοφ, στη Ρωσία.

== Απάντηση της Ρωσίας ==
===Ρωσική κυβέρνηση ===
Στις 6 Μαρτίου 2018, ο [[Αντρέι Λουγκοβόι]], βουλευτής της Κρατικής Δούμας της Ρωσίας και φερόμενος ως δολοφόνος του [[Αλεξάντερ Λιτβινένκο]], στη συνέντευξή του στην Ηχώ της Μόσχας δήλωσε: *Κάτι συμβαίνει συνεχώς σε Ρώσους πολίτες που είτε φεύγουν από τη ρωσική δικαιοσύνη, είτε για κάποιο λόγο επιλέγουν οι ίδιοι έναν τρόπος ζωής που αποκαλούν αλλαγή της πατρίδας τους. Έτσι, όσο περισσότερο η Βρετανία δέχεται στο έδαφός της κάθε κακό, κάθε απόβρασμα από όλο τον κόσμο, τόσο περισσότερα προβλήματα θα έχουν*.

Ο Ρώσος υπουργός Εξωτερικών Σεργκέι Λαβρόφ απέρριψε στις 9 Μαρτίου τον ισχυρισμό της Βρετανίας για εμπλοκή της Ρωσίας στη δηλητηρίαση του Σκριπάλ και κατηγόρησε το Ηνωμένο Βασίλειο για διάδοση [[προπαγάνδα|προπαγάνδας]].  Ο Λαβρόφ είπε ότι η Ρωσία ήταν *έτοιμη να συνεργαστεί* και απαίτησε πρόσβαση στα δείγματα του χημικού παράγοντα που χρησιμοποιήθηκε για τη δηλητηρίαση του Σκριπάλ. Ωστόσο το αίτημα απορρίφθηκε από τη βρετανική κυβέρνηση.

Μετά τη δήλωση της Τερέζα Μέι στις 12 Μαρτίου στο Κοινοβούλιο – στην οποία έδωσε προθεσμία στην κυβέρνηση του Προέδρου Πούτιν μέχρι τα μεσάνυχτα της επόμενης ημέρας να εξηγήσει πώς δηλητηριάστηκε ένας πρώην κατάσκοπος στο Σόλσμπερι, διαφορετικά θα συμπέρανε ότι επρόκειτο για «παράνομη χρήση βίας» από το ρωσικό κράτος κατά του Ηνωμένου Βασιλείου,  ο Λαβρόφ, μιλώντας στον ρωσικό Τύπο στις 13 Μαρτίου, δήλωσε ότι θα πρέπει να ακολουθηθεί η διαδικασία που ορίζεται από τη Σύμβαση για τα Χημικά Όπλα, σύμφωνα με την οποία η Ρωσία είχε το δικαίωμα να έχει πρόσβαση στην χημική ουσία και 10 ημέρες για να απαντήσει.

Στις 17 Μαρτίου, η Ρωσία ανακοίνωσε ότι απελαύνει 23 Βρετανούς διπλωμάτες και διέταξε το κλείσιμο του προξενείου του Ηνωμένου Βασιλείου στην [[Αγία Πετρούπολη]] και του γραφείου του Βρετανικού Συμβουλίου στη Μόσχα, διακόπτοντας όλες τις δραστηριότητες του Βρετανικού Συμβουλίου στη Ρωσία. 

Η Ρωσία έχει επισήμως ανακηρύξει τη δηλητηρίαση ως κατασκεύασμα και μια *γκροτέσκα πρόκληση που οργανώθηκε αγενώς από τις βρετανικές και αμερικανικές υπηρεσίες πληροφοριών* για να υπονομεύσει τη χώρα. Η ρωσική κυβέρνηση και η πρεσβεία της Ρωσίας στο Ηνωμένο Βασίλειο ζήτησαν επανειλημμένα πρόσβαση στους Σκριπάλ και προσπάθησαν να προσφέρουν προξενική βοήθεια. Αυτά τα αιτήματα και οι προσφορές δεν έγιναν δεκτά ή απορρίφθηκαν αντίστοιχα.

Στις 5 Σεπτεμβρίου 2018, ο γραμματέας Τύπου του Πούτιν, [[Ντμίτρι Πεσκόφ]], δήλωσε ότι η Ρωσία δεν έλαβε κανένα επίσημο αίτημα από τη Βρετανία για βοήθεια στον εντοπισμό των δύο ύποπτων ρωσικών αξιωματικών στρατιωτικών πληροφοριών της GRU που η Σκότλαντ Γιαρντ πιστεύει ότι πραγματοποίησαν την επίθεση στον Σκριπάλ. Την ίδια μέρα, το υπουργείο Εξωτερικών της Ρωσίας ισχυρίστηκε ότι η πρέσβης του Ηνωμένου Βασιλείου στη Μόσχα, Λόρι Μπρίστοου, είχε πει ότι το [[Λονδίνο]] δεν θα παράσχει στη Ρωσία τα δακτυλικά αποτυπώματα των υπόπτων, τους αριθμούς διαβατηρίων, τους αριθμούς βίζας ή οποιαδήποτε επιπλέον δεδομένα.

Στις 12 Σεπτεμβρίου 2018, ο Πούτιν, απαντώντας σε ερωτήσεις στην ολομέλεια του 4ου Ανατολικού Οικονομικού Φόρουμ στο [[Βλαδιβοστόκ]] της Ρωσίας της Άπω Ανατολής είπε ότι οι ταυτότητες και των δύο ανδρών που ο Λονδίνο ήταν ύποπτοι για συμμετοχή στην υπόθεση Σκριπάλ ήταν γνωστές στις ρωσικές αρχές και ότι και οι δύο ήταν πολίτες, που δεν είχαν κάνει τίποτα εγκληματικό. Ανέφερε επίσης ότι θα ήθελε οι άνδρες να έρθουν μπροστά για να πουν την ιστορία τους.  Σε μια συνέντευξη στις 13 Σεπτεμβρίου 2018 στο κρατικό τηλεοπτικό κανάλι RT, ο Πούτιν ισχυρίστηκε ότι ήταν αθλητικοί διατροφολόγοι που είχαν πάει στο Σόλσμπερι απλώς για να δουν τα αξιοθέατα και να αναζητήσουν προϊόντα διατροφής, λέγοντας ότι χρειάστηκαν μια ημερήσια εκδρομή στο Σόλσμπερι.one.

Στις 26 Σεπτεμβρίου, την ίδια μέρα που ένας από τους υπόπτους αναγνωρίστηκε ως ο συνταγματάρχης της GRU, ο Λαβρόφ προέτρεψε τις βρετανικές αρχές να συνεργαστούν στην έρευνα της υπόθεσης, είπε ότι η Βρετανία δεν είχε δώσει καμία απόδειξη για την ενοχή της Ρωσίας και πρότεινε ότι η Βρετανία είχε κάτι να κρύψει. Στις 25 Σεπτεμβρίου, η FSB άρχισε να αναζητά αξιωματικούς του Υπουργείου Εσωτερικών που είχαν παράσχει σε δημοσιογράφους πληροφορίες ξένων διαβατηρίων και πτήσης σχετικά με τους υπόπτους.

== Απάντηση από άλλες χώρες και οργανισμούς ==
=== Κυβέρνηση των ΗΠΑ ===
Μετά τη δήλωση της Τερέζα Μέι στο Κοινοβούλιο, ο υπουργός Εξωτερικών των ΗΠΑ [[Ρεξ Τίλερσον]] εξέδωσε μια δήλωση στις 12 Μαρτίου που υποστήριξε πλήρως τη στάση της βρετανικής κυβέρνησης σχετικά με την επίθεση δηλητηρίασης, συμπεριλαμβανομένης της *εκτίμησής της ότι η Ρωσία ήταν πιθανώς υπεύθυνη για την επίθεση με χημικό παράγοντα που έλαβε θέση στο Σόλσμπερι*.  Την επόμενη μέρα, ο Πρόεδρος των ΗΠΑ [[Ντόναλντ Τραμπ]] είπε ότι η Ρωσία ήταν πιθανώς υπεύθυνη..

Η πρεσβευτής των Ηνωμένων Πολιτειών στα Ηνωμένα Έθνη [[Νίκι Χέιλι]] στην ενημέρωση του Συμβουλίου Ασφαλείας στις 14 Μαρτίου 2018 δήλωσε: *Οι Ηνωμένες Πολιτείες πιστεύουν ότι η Ρωσία είναι υπεύθυνη για την επίθεση σε δύο άτομα στο Ηνωμένο Βασίλειο με χρήση νευροδραστικού παράγοντα στρατιωτικού βαθμού*.

Μετά τη σύσταση του Συμβουλίου Εθνικής Ασφαλείας των Ηνωμένων Πολιτειών,   ο Πρόεδρος Τραμπ, στις 26 Μαρτίου, διέταξε την απέλαση εξήντα Ρώσων διπλωματών (που αναφέρονται από τον Λευκό Οίκο ως *Ρώσοι αξιωματικοί πληροφοριών*) και το κλείσιμο του Ρωσικό προξενείο στο [[Σιάτλ]].
 Η ενέργεια θεωρήθηκε ως *απάντηση στη χρήση από τη Ρωσία ενός χημικού όπλου στρατιωτικής ποιότητας στο έδαφος του Ηνωμένου Βασιλείου, το πιο πρόσφατο στο συνεχές μοτίβο αποσταθεροποιητικών δραστηριοτήτων της σε όλο τον κόσμο*. 

Στις 8 Αυγούστου,  πέντε μήνες μετά τη δηλητηρίαση, [221] η κυβέρνηση των ΗΠΑ συμφώνησε να επιβάλει κυρώσεις σε ρωσικές τράπεζες και εξαγωγές. Στις 6 Αυγούστου, το Υπουργείο Εξωτερικών των ΗΠΑ κατέληξε στο συμπέρασμα ότι η Ρωσία βρισκόταν πίσω από τη δηλητηρίαση.  Οι κυρώσεις, οι οποίες επιβάλλονται βάσει του νόμου για τον έλεγχο και την εξάλειψη του πολέμου των χημικών και βιολογικών όπλων του 1991 είχαν προγραμματιστεί να τεθούν σε ισχύ στις 27 Αυγούστου. Ωστόσο, αυτές οι κυρώσεις δεν εφαρμόστηκαν από την κυβέρνηση Τραμπ. 

== Απάντηση της Ευρωπαϊκής Ένωσης και των κρατών μελών ==
Ο αντιπρόεδρος της Ευρωπαϊκής Επιτροπής Φρανς Τίμερμανς υποστήριξε την *αδιαμφισβήτητη, αταλάντευτη και πολύ ισχυρή* ευρωπαϊκή αλληλεγγύη προς το Ηνωμένο Βασίλειο μιλώντας σε νομοθέτες στο [[Στρασβούργο]] στις 13 Μαρτίου. Η [[Φεντερίκα Μογκερίνι]], Ύπατη Εκπρόσωπος της Ένωσης για Εξωτερικές Υποθέσεις και Πολιτική Ασφάλειας, δήλωσε σοκαρισμένη και πρόσφερε την υποστήριξη της. Ο ευρωβουλευτής και ηγέτης της Συμμαχίας Φιλελευθέρων και Δημοκρατών για την Ευρώπη στο Ευρωπαϊκό Κοινοβούλιο [[Γκυ Φερχόφσταντ]] διακήρυξε την αλληλεγγύη στον βρετανικό λαό.

Κατά τη διάρκεια μιας συνεδρίασης στο Συμβούλιο Εξωτερικών Υποθέσεων στις 19 Μαρτίου, όλοι οι υπουργοί Εξωτερικών της Ευρωπαϊκής Ένωσης ανακοίνωσαν σε κοινή δήλωση τους ότι *η Ευρωπαϊκή Ένωση εκφράζει την ανεπιφύλακτη αλληλεγγύη της στο Ηνωμένο Βασίλειο και την υποστήριξή του, συμπεριλαμβανομένων των προσπαθειών του ΗΒ να φέρει τους υπεύθυνους για αυτό το έγκλημα στη δικαιοσύνη*. Επιπλέον, η δήλωση επεσήμανε επίσης ότι *η Ευρωπαϊκή Ένωση λαμβάνει εξαιρετικά σοβαρά υπόψη την εκτίμηση της κυβέρνησης του Ηνωμένου Βασιλείου ότι είναι πολύ πιθανό να ευθύνεται η Ρωσική Ομοσπονδία*.

Ο Νόρμπερτ Ρότγκεν, πρώην ομοσπονδιακός υπουργός στην κυβέρνηση της [[Άνγκελα Μέρκελ]] και πρόεδρος της κοινοβουλευτικής επιτροπής εξωτερικών υποθέσεων της Γερμανίας, είπε ότι το περιστατικό απέδειξε την ανάγκη να αναθεωρήσει η Βρετανία την πολιτική ανοιχτών θυρών της έναντι του ρωσικού κεφαλαίου αμφιβόλου προέλευσης.

Στις 26 Μαρτίου δεκαέξι χώρες της ΕΕ απέλασαν 33 Ρώσους διπλωμάτες.

Η [[Ευρωπαϊκή Ένωση]] επέβαλε επίσημα κυρώσεις σε 4 Ρώσους που ήταν ύποπτοι για την επίθεση στις 21 Ιανουαρίου 2019. Ο επικεφαλής της GRU Ιγκόρ Κοστιούκοφ και ο αναπληρωτής επικεφαλής Vladimir Alexseyev επιβλήθηκαν και οι δύο σε κυρώσεις μαζί με τον Μίσκιν και τον Τσεπίγκα. Οι κυρώσεις τους απαγόρευσαν να ταξιδεύουν στην ΕΕ και πάγωσαν κάθε περιουσιακό στοιχείο που μπορεί να είχαν εκεί μαζί με την απαγόρευση οποιουδήποτε προσώπου ή εταιρείας στην ΕΕ να παρέχει οποιαδήποτε οικονομική υποστήριξη σε όσους υφίστανται κυρώσεις. 

=== Άλλες χώρες εκτός ΕΕ ===
Η [[Αλβανία]], η [[Αυστραλία]], ο [[Καναδάς]], η [[Γεωργία]], η [[Βόρεια Μακεδονία]], η [[Μολδαβία]], η [[Νορβηγία]] και η [[Ουκρανία]] απέλασαν συνολικά 27 Ρώσους διπλωμάτες που πιστεύεται ότι ήταν αξιωματικοί των μυστικών υπηρεσιών.   Ο Αυστραλός Μάλκολμ Τέρνμπουλ δήλωσε, *Δείξαμε με την αλληλεγγύη που πάντα δείχναμε όταν αμφισβητήθηκαν οι ελευθερίες της Βρετανίας*. Η κυβέρνηση της Νέας Ζηλανδίας εξέδωσε επίσης μια δήλωση που υποστήριξε τις ενέργειες, σημειώνοντας ότι θα είχε εκδιώξει όλους τους Ρώσους πράκτορες πληροφοριών που είχαν εντοπιστεί στη χώρα.

=== ΝΑΤΟ ===
Το ΝΑΤΟ εξέδωσε επίσημη απάντηση στην επίθεση στις 14 Μαρτίου. Η συμμαχία εξέφρασε τη βαθιά της ανησυχία για την πρώτη επιθετική χρήση χημικού παράγοντα στο έδαφός της από την ίδρυσή της και είπε ότι η επίθεση παραβιάζει τις διεθνείς συνθήκες. Κάλεσε τη Ρωσία να αποκαλύψει πλήρως την έρευνά της για το παράγοντα Νοβιτσόκ στον ΟΑΧΟ.  Ο Γενικός Γραμματέας του ΝΑΤΟ, Γενς Στόλτενμπεργκ ανακοίνωσε στις 27 Μαρτίου ότι το ΝΑΤΟ θα απελάσει επτά Ρώσους διπλωμάτες από τη ρωσική αποστολή στο ΝΑΤΟ στις [[Βρυξέλλες]]. Επιπλέον, σε 3 μη καλυμμένες θέσεις στην αποστολή δεν χορηγήθηκε διαπίστευση από το ΝΑΤΟ. Η Ρωσία κατηγόρησε τις ΗΠΑ για την απάντηση του ΝΑΤΟ.

===Κοινές απαντήσεις ===
Οι ηγέτες της Γαλλίας, της Γερμανίας, των Ηνωμένων Πολιτειών και του Ηνωμένου Βασιλείου εξέδωσαν κοινή δήλωση στις 15 Μαρτίου, η οποία υποστήριξε τη στάση του Ηνωμένου Βασιλείου για το περιστατικό, δηλώνοντας ότι είναι *πολύ πιθανό να ευθύνεται η Ρωσία* και καλώντας τη Ρωσία να αποκαλύψει πλήρως στον ΟΑΧΟ σχετικά με το πρόγραμμα του για τον χημικό παράγοντα Νοβιτσόκ.Στις 19 Μαρτίου, η Ευρωπαϊκή Ένωση εξέδωσε επίσης μια δήλωση καταδικάζοντας έντονα την επίθεση και δηλώνοντας ότι *λαμβάνει εξαιρετικά σοβαρά υπόψη την εκτίμηση της κυβέρνησης του Ηνωμένου Βασιλείου ότι είναι πολύ πιθανό να ευθύνεται η Ρωσική Ομοσπονδία*.

Στις 6 Σεπτεμβρίου 2018, ο [[Καναδάς]], η Γαλλία, η Γερμανία και οι Ηνωμένες Πολιτείες εξέδωσαν κοινή δήλωση λέγοντας ότι είχαν πλήρη εμπιστοσύνη ότι η επίθεση στο Σόλσμπερι ενορχηστρώθηκε από την Κύρια Διεύθυνση Πληροφοριών της Ρωσίας και *σχεδόν σίγουρα εγκρίθηκε σε ανώτερο κυβερνητικό επίπεδο* και προέτρεψαν τη Ρωσία να παρέχει πλήρη αποκάλυψη του προγράμματος Νοβιτσόκ στον ΟΑΧΟ.

== Απέλαση διπλωματών ==
[[Αρχείο:Map of sanctions - Expelled Russian diplomats.svg|thumb|Οι χώρες με πράσινο χρώμα απέλασαν Ρώσους διπλωμάτες.]]
Μέχρι τα τέλη Μαρτίου 2018, ορισμένες χώρες και άλλοι οργανισμοί απέλασαν συνολικά περισσότερους από 150 Ρώσους διπλωμάτες σε ένδειξη αλληλεγγύης προς το Ηνωμένο Βασίλειο. Σύμφωνα με το BBC, ήταν *η μεγαλύτερη συλλογική απέλαση Ρώσων αξιωματικών πληροφοριών στην ιστορία''. 

Το Ηνωμένο Βασίλειο απέλασε 23 Ρώσους διπλωμάτες στις 14 Μαρτίου 2018. Τρεις ημέρες αργότερα, η Ρωσία απέλασε ισάριθμους Βρετανούς διπλωμάτες και διέταξε το κλείσιμο του προξενείου του ΗΒ στην Αγία Πετρούπολη και το κλείσιμο του Βρετανικού Συμβουλίου στη Ρωσία.  Εννέα χώρες απέλασαν Ρώσους διπλωμάτες στις 26 Μαρτίου: μαζί με άλλα 6 κράτη της ΕΕ, τις ΗΠΑ, τον Καναδά, την Ουκρανία και την Αλβανία. Την επόμενη μέρα, αρκετά έθνη εντός και εκτός της ΕΕ και του ΝΑΤΟ απάντησαν παρόμοια. Μέχρι τις 30 Μαρτίου, η Ρωσία απέλασε ίσο αριθμό διπλωματών των περισσότερων εθνών που είχαν απελάσει Ρώσους διπλωμάτες. Μέχρι τότε, το Βέλγιο, το Μαυροβούνιο, η Ουγγαρία και η Γεωργία είχαν επίσης απελάσει έναν ή περισσότερους Ρώσους διπλωμάτες. Επιπλέον, στις 30 Μαρτίου, η Ρωσία μείωσε το μέγεθος του συνολικού προσωπικού της αποστολής του Ηνωμένου Βασιλείου στη Ρωσία για να ταιριάζει με αυτό της ρωσικής αποστολής στο ΗΒ.

Η Βουλγαρία, το Λουξεμβούργο, η Μάλτα, η Πορτογαλία, η Σλοβακία, η Σλοβενία ​​και η ίδια η Ευρωπαϊκή Ένωση δεν απέλασαν κανέναν Ρώσο διπλωμάτη, αλλά έχουν ανακαλέσει τους πρεσβευτές τους από τη Ρωσία για διαβουλεύσεις. Επιπλέον, η Ισλανδία αποφάσισε να μποϊκοτάρει διπλωματικά το Παγκόσμιο Κύπελλο Ποδοσφαίρου 2018 που πραγματοποιήθηκε στη Ρωσία.

## Δείτε επίσης
*Υπόθεση Λιτβινένκο (2006)
*Υπόθεση δηλητηρίασης του Αλεξέι Ναβάλνι (2020)

## Παραπομπές

Κατηγορία:Ρώσοι κατάσκοποι
Κατηγορία:Σχέσεις Ρωσίας-Ηνωμένων Πολιτειών